CELEX: 32011R0664
Language: et
Date: 2011-07-11 00:00:00
Title: Komisjoni määrus (EL) nr 664/2011, 11. juuli 2011 , millega muudetakse jäätmesaadetisi käsitlevat Euroopa Parlamendi ja nõukogu määrust (EÜ) nr 1013/2006, et lisada teatavate jäätmeliikide segud kõnealuse määruse IIIA lisasse  EMPs kohaldatav tekst

12.7.2011   
            
            
               ET
            
            
               Euroopa Liidu Teataja
            
            
               L 182/2
            
         KOMISJONI MÄÄRUS (EL) nr 664/2011,
   11. juuli 2011,
   millega muudetakse jäätmesaadetisi käsitlevat Euroopa Parlamendi ja nõukogu määrust (EÜ) nr 1013/2006, et lisada teatavate jäätmeliikide segud kõnealuse määruse IIIA lisasse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõike 1 punkti c,
   ning arvestades järgmist:
   
               (1)
            
            
               Soome esitas komisjonile taotluse Baseli konventsiooni kannete B3040 ja B3080 alla klassifitseeritud jäätmeliikide segude kohta, et kaalutaks nende lisamist määruse (EÜ) nr 1013/2006 IIIA lisasse.
            
         
               (2)
            
            
               Ühendkuningriik esitas komisjonile taotluse Baseli konventsiooni kande B3020 alla klassifitseeritud jäätmeliikide segude kohta, et kaalutaks nende lisamist määruse (EÜ) nr 1013/2006 IIIA lisasse.
            
         
               (3)
            
            
               Belgia, Tšehhi Vabariik, Taani, Saksamaa, Itaalia, Luksemburg, Madalmaad, Austria, Poola, Portugal, Rumeenia, Sloveenia, Soome ja Rootsi esitasid komisjonile oma märkused Baseli konventsiooni kannete B1010, B2010, B2030, B3010, B3020, B3030, B3040 ja B3050 alla klassifitseeritud eri taanetele või alataanetele vastavate jäätmete segamise vastuvõetavuse kohta, et kaalutaks kõnealuste segude lisamist määruse (EÜ) nr 1013/2006 IIIA lisasse. Kõnealuseid märkusi arvesse võttes tegi komisjon määruse (EÜ) nr 1013/2006 IIIA lisasse lisamiseks valiku Baseli konventsiooni ühe kande alla klassifitseeritud jäätmeliikide segudest.
            
         
               (4)
            
            
               Komisjon hindas Soome ja Ühendkuningriigi taotlusi ning liikmesriikide märkusi ja kõnealuse hindamise põhjal tehti määruse (EÜ) nr 1013/2006 IIIA lisasse lisamiseks valik Baseli konventsiooni üksikute kannete alla klassifitseeritud jäätmeliikide segudest.
            
         
               (5)
            
            
               On oluline selgitada, milliseid menetlusi kohaldatakse Baseli konventsiooni ühe kande alla klassifitseeritud jäätmeliikide segude saadetiste suhtes. Selleks et määruse (EÜ) nr 1013/2006 artiklis 18 sätestatud üldisi teavitamisnõudeid kasutades lubada eksportida mõnd kõnealust jäätmeliikide segu riikidesse, mille suhtes OECD nõukogu otsust C(2001) 107/lõplik, millega vaadatakse üle otsus C(92) 39/lõplik taaskasutamistoiminguteks ettenähtud jäätmete riikidevahelise veo kontrolli kohta (OECD otsus) ei kohaldata, on nende riikide jaoks vaja üleminekuperioodi enne seda, kui nad saavad komisjoni teavitada sellest, kas vastavaid segusid tohib asjaomasesse riiki eksportida ning kas tuleb kohaldada kontrollimenetlust.
            
         
               (6)
            
            
               Seepärast tuleks määrust (EÜ) nr 1013/2006 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ (2) artikli 39 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1013/2006 IIIA lisa muudetakse kooskõlas käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Kui jäätmeliikide segusid eksporditakse riikidesse, mille suhtes OECD otsust ei kohaldata, kohaldatakse käesoleva määrusega muudetud määruse (EÜ) nr 1013/2006 IIIA lisa punkti 3 sätteid alates 1. augustist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 190, 12.7.2006, lk 1.
   
      (2)  ELT L 312, 22.11.2008, lk 3.
   
      LISA
      Määruse (EÜ) nr 1013/2006 IIIA lisa muudetakse järgmiselt.
      
                  1)
               
               
                  Punkt 2 asendatakse järgmisega:
                  
                              „2.
                           
                           
                              Käesolevas lisas on nimetatud järgmiste jäätmeliikide segud:
                              
                                          a)
                                       
                                       
                                          Baseli konventsiooni kannete B1010 ja B1050 alla klassifitseeritud jäätmeliikide segud;
                                       
                                    
                                          b)
                                       
                                       
                                          Baseli konventsiooni kannete B1010 ja B1070 alla klassifitseeritud jäätmeliikide segud;
                                       
                                    
                                          c)
                                       
                                       
                                          Baseli konventsiooni kannete B3040 ja B3080 alla klassifitseeritud jäätmeliikide segud;
                                       
                                    
                                          d)
                                       
                                       
                                          OECD kande GB040 ja Baseli konventsiooni kande B1100 alla klassifitseeritud jäätmeliikide segud järgmiste piirangutega: kõva tehniline tsink, tsinki sisaldav dross, alumiiniumiriibed, välja arvatud soolaräbu, ning vase väljasulatamisel tekkivate tulekindlate vooderdiste, sealhulgas tiiglite jäätmed;
                                       
                                    
                                          e)
                                       
                                       
                                          OECD kande GB040, Baseli konventsiooni kande B1070 ja Baseli konventsiooni kande B1100 alla klassifitseeritud jäätmeliikide segud järgmiste piirangutega: vase väljasulatamisel tekkivate tulekindlate vooderdiste, sealhulgas tiiglite jäätmed.
                                       
                                    Punktides d ja e osutatud kandeid ei kohaldata ekspordi suhtes nendesse riikidesse, mille suhtes ei kohaldata OECD otsust.”
                           
                        
            
                  2)
               
               
                  Lisa lõppu lisatakse punkt 3 järgmises sõnastuses:
                  
                              „3.
                           
                           
                              Käesolevasse lisasse on lisatud üheainsa kande eraldi taanete või alataanete alla klassifitseeritud järgmised jäätmeliigid:
                              
                                          a)
                                       
                                       
                                          Baseli konventsiooni kande B1010 alla klassifitseeritud jäätmeliikide segud;
                                       
                                    
                                          b)
                                       
                                       
                                          Baseli konventsiooni kande B2010 alla klassifitseeritud jäätmeliikide segud;
                                       
                                    
                                          c)
                                       
                                       
                                          Baseli konventsiooni kande B2030 alla klassifitseeritud jäätmeliikide segud;
                                       
                                    
                                          d)
                                       
                                       
                                          Baseli konventsiooni kande B3010 alla klassifitseeritud ja plastipuru halogeenimata polümeeride ja kopolümeeride all loetletud jäätmeliikide segud;
                                       
                                    
                                          e)
                                       
                                       
                                          Baseli konventsiooni kande B3010 alla klassifitseeritud ja vulkaniseeritud vaigu jäätmete või kondensatsiooni saaduste all loetletud jäätmeliikide segud;
                                       
                                    
                                          f)
                                       
                                       
                                          Baseli konventsiooni kande B3010 alla klassifitseeritud ja perfluoroalkoksüalkaani all loetletud jäätmeliikide segud;
                                       
                                    
                                          g)
                                       
                                       
                                          Baseli konventsiooni kande B3020 alla klassifitseeritud jäätmeliikide segud, mis sisaldavad vaid järgmist: pleegitamata paber või papp või lainepaber või -papp, muu paber või papp, valmistatud peamiselt pleegitatud värvimata keemilisest pulbist, paber või papp, mis on valmistatud peamiselt mehaanilisest pulbist (nt ajalehed, ajakirjad jm trükitooted);
                                       
                                    
                                          h)
                                       
                                       
                                          Baseli konventsiooni kande B3030 alla klassifitseeritud jäätmeliikide segud;
                                       
                                    
                                          i)
                                       
                                       
                                          Baseli konventsiooni kande B3040 alla klassifitseeritud jäätmeliikide segud;
                                       
                                    
                                          j)
                                       
                                       
                                          Baseli konventsiooni kande B3050 alla klassifitseeritud jäätmeliikide segud.”